
                         BIROULUI  PERMANENT  
                                           AL 
                                                CAMEREI DEPUTAŢILOR
                         

	Vă înaintăm, alăturat, RAPORTUL COMUN asupra proiectului de Lege privind obligaţiunile garantate, precum şi pentru modificarea şi completarea unor acte normative în domeniul financiar, transmis spre dezbatere în fond, în procedură de urgenţă, Comisiei pentru politică economică, reformă şi privatizare și Comisiei pentru buget, finanţe şi bănci, cu adresa nr. PLx 374/2022 din 20 iunie 2022, înregistrată sub nr. 4c-1/335 din 20 iunie 2022 și, respectiv 4c-2/746 din 22 iunie 2022, Camera Deputaţilor fiind Cameră decizională. 
	În raport cu obiectul şi conţinutul său, iniţiativa legislativă face parte din categoria legilor ordinare.


             PREŞEDINTE	                                                    PREŞEDINTE

     Costel Neculai DUNAVA	                                     Bogdan-Iulian HUŢUCĂ

RAPORT COMUN
asupra
proiectului de Lege privind obligaţiunile garantate, precum şi pentru modificarea şi completarea unor acte normative în domeniul financiar


În conformitate cu prevederile art. 95 și ale art. 117 alin. (3) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare și Comisia pentru buget, finanţe şi bănci au fost sesizate, spre dezbatere în fond, în procedură de urgenţă, cu proiectul de Lege privind obligaţiunile garantate, precum şi pentru modificarea şi completarea unor acte normative în domeniul financiar, transmis cu adresa nr. PLx 374/2022 din 20 iunie 2022.
 Conform prevederilor art. 75 din Constituţia României, republicată, şi ale  art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
 Senatul, în calitate de primă Cameră sesizată, a adoptat proiectul de lege în şedinţa din 14 iunie 2022.
 La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de lege supus dezbaterii are ca obiect de reglementare stabilirea cadrului general și a condițiilor pentru emisiunea de obligațiuni garantate de către emitenți, persoane fizice române, reglementarea drepturilor și obligațiilor conferite de acestea deținătorilor lor, elaborarea procedurii de aprobare a emisiunilor de obligațiuni garantate, stabilirea categoriilor de active eligibile pentru includerea în portofoliul de acoperire, înființarea instituției de administrator de portofoliu, precum și etichetarea obligațiunilor garantate. În acest sens, proiectul de lege asigură transpunerea parțială în legislația națională a Directivei (UE) 2019/2162 a Parlamentului European și Consiliului privind emisiunea de obligațiuni garantate și supravegherea publică a obligațiunilor garantate și de modificare a Directivelor 2009/65/CE și 2014/59/UE. De asemenea, prin proiectul de Lege se modifică Ordonanța de urgență a Guvernului nr. 32/2012 privind organismele de plasament colectiv în valori mobiliare și societățile de administrare a investițiilor și de modificare și completare a Legii nr. 297/2004 privind piața de capital aprobată cu modificări și completări prin Legea mr. 10/2015, cu modificările și completările ulterioare, Legea nr. 312/2015 privind redresarea și rezoluția instituțiilor de credit și a firmelor de investiții, precum și pentru modificarea și completarea unor acte normative în domeniul financiar, cu modificările și completările ulterioare și abrogă Legea nr. 304/2015 privind emisiunile de obligațiuni ipotecare. 
Potrivit reglementărilor art. 62, art. 64, art. 54 alin. (3) teza I și ale art. 1311 din Regulamentul Camerei Deputaţilor, republicat, cu modificările și completările ulterioare, membrii Comisiei pentru politică economică, reformă şi privatizare au examinat iniţiativa legislativă în ședinţa din 27 iunie 2022, desfășurată atât la sediul Parlamentului pentru unii membri, cât și prin mijloace electronice pentru alți membri. Din numărul total de 19 membri ai Comisiei pentru politică economică, reformă şi privatizare, au participat la dezbateri 16 deputaţi.
Membrii Comisiei pentru buget, finanţe şi bănci au examinat proiectul de lege în ședința cu prezență fizică și online din data de 28 iunie 2022. La ședința Comisiei pentru buget, finanţe şi bănci deputații și-au înregistrat prezența conform listei de prezență, 
 La lucrările celor două Comisii au participat, în calitate de invitați, din partea Ministerului Finanțelor, doamna Boni Florinela Cucu – director general al Direcției Generale Relații Financiare Internaționale, din partea Băncii Naționale a României, doamna Irina Budiu    și din partea Autorității de Supraveghere Financiară, doamna Cătălina Iordan, responsabil piețe reglementate. 

În urma examinării proiectului de lege şi a opiniilor exprimate, membrii celor două Comisii au hotărât, cu unanimitatea voturilor exprimate, să propună plenului Camerei Deputaţilor, adoptarea proiectului de Lege privind obligaţiunile garantate, precum şi pentru modificarea şi completarea unor acte normative în domeniul financiar, cu un amendament admis redat în Anexă. 




În raport cu obiectul şi conţinutul său, iniţiativa legislativă face parte din categoria legilor ordinare.


                          PREŞEDINTE                                                     PREŞEDINTE                                                                                                                   
                                                                                                                                                                                                                                                                                                                                                                                     
                  Costel Neculai DUNAVA                                   Bogdan-Iulian HUȚUCĂ                                                             


                          	       SECRETAR	SECRETAR

                   Bogdan-Alin STOICA                                       Iulius Marian FIRCZAK



Șef Șerviciu						    Șef Serviciu
Lidia-Graziella SEGĂRCEANU				 Giorgiana ENE


   Consilier parlamentar			                 Consilier parlamentar
        Alina Cristina HODIVOIANU			                    Valentina ROTARU	

Anexă
AMENDAMENT ADMIS

În urma examinării, Comisiile propun adoptarea proiectului de lege cu următoarele amendamente:

	Nr. crt.
	Text Senat
	Text propus de comisie

	Motivare

	
	Titlul legii: 


LEGE
privind obligațiunile garantate, precum și pentru modificarea și completarea unor acte normative în domeniul financiar



	Titlul legii: 



Nemodificat







	

	1. 
	Art.33.-	(1)	Pentru a permite investitorilor să evalueze riscurile obligațiunilor garantate și să își îndeplinească obligațiile de diligență, emitentul are obligația să întocmească și să publice pe website-ul propriu rapoarte trimestriale detaliate, până cel mai târziu în a 15-a zi a lunii următoare trimestrului pentru care sunt întocmite. 
		
	Art.33.-	(1)	Pentru a permite investitorilor să evalueze riscurile obligațiunilor garantate și să își îndeplinească obligațiile de diligență, emitentul are obligația să întocmească și să publice pe website-ul propriu rapoarte trimestriale detaliate, până cel mai târziu în a 20-a zi a lunii următoare trimestrului pentru care sunt întocmite. 

Autor: Comisia pentru politică economică, reformă și privatizare

	Pentru a răspunde unei solicitari ale ARB, de extindere a termenului de publicare, respectiv până în a 20-a zi a lunii următoare.

